Teplice

Teplice (kuni 1948. aastani Teplice-Šanov, saksa keeles Teplitz, Teplitz-Schönau) on statutaarlinn Tšehhis Ústí maakonnas, Teplice ringkonna halduskeskus. Tepice asub Ústí nad Labemist ligi 15 km läänes, Saksamaa piirist umbes 9 km kaugusel.

Teplice on kuurortlinn. Seal asuvad soojad mineraalveeallikad.

Benediktlaste klooster rajati piirkonda ajavahemikus 1156–1167. Tõenäoliselt rajati 13. sajandi viimasel veerandil kloostri juurde linn. Hussiitide sõdade ajal rüüstati kloostrit 1426. aastal ja nunnad põgenesid. Kuurortlinnaks hakkas Teplice kujunema 16. sajandil. kolmekümneaastase sõja ajal sai linn rängalt kannatada. Tühjenenud piirkonda saabus hiljem saksa koloniste. 18. sajandil sai Teplice populaarseks kuurortiks. 1793. aastal põles tulekahjus maha umbes pool linnast. Hävinud hoonete asemele ehitati uued, peamiselt klassitsistlikus stiilis majad.Dějiny města Statutární město Teplice. Vaadatud 18. juulil 2025

Teplice vanalinn on alates 10. septembrist 1992 ajalooline linnakaitseala.Teplice - městská památková zóna Národní památkový ústav. Památkový katalog. Vaadatud 18. juulil 2025

 Viited 

Kategooria:Tšehhi linnad
Kategooria:Ústí maakond